絲打圍佬|林奕匡自爆榮升爹哋難以置信 連詩雅大呻懷孕冇得登台
林奕匡昨日(26日)作客由蝦頭(楊詩敏)及連詩雅(Shiga)主持的的網台節目《絲打圍佬》宣傳新音樂作品,以及分享榮升爸爸的喜悅。他表示:「12月已經知道,(懷孕)嗰陣時應該係五六個星期,最早嗰陣時都唔夠膽相信,係開心,但唔係好激動。」
蝦頭向林奕匡說:「你係讀細胞生物基因學,會唔會去研究點樣去生到一個基因優良茁壯嘅BB」,他說:「其實有啲嘢可以計嘅,但係我哋自己冇刻意去計咁多,想要優良嘅血統,爹哋媽咪本身都要優良。」他繼續指想要BB高一些就必須搵高一些的伴侶,並表示:「男女就真係有分別嘅,我聽講男嘅精子係跑得快啲嘅,但係佢(精子)嘅壽命係短啲,所以比較嘗試多啲次數嘅伴侶,生仔嘅機會係高啲,但如果比較忙冇乜機會,反而生女嘅機會會多啲。」
講到與太太的婚姻,他表示:「我哋係拍拖10年先結婚。」提到生BB的計劃,他坦言:「是順其自然,並沒有預先的計劃。」他透露已經有mark定與老婆產檢的日子向公司請假。主持人連詩雅則分享現時懷孕五個月,她說:「呢一刻我都盡快想開始做嘢,我現在五個月,不過好多人都害怕不敢找我登台,個感覺好似我沖涼咁樣,你上落台階有好多線,我個意思係佢哋(投資者)驚喺台上面會出現意外。」